সকলের তরে কলকাতা পুলিশের সমবায় ব্যাঙ্ক

ওয়েব ডেস্ক: পুলিশি ব্যবস্থার কাঠামোটা এমন ছিল যে রাষ্ট্রের প্রহরী বা আইন রক্ষাকারী হিসেবে পুলিশ (Police) নাম শুনলেই আঁতকে উঠতেন হত। তবে সেই দিন এখন বদলে গিয়েছে। এখন পুলিশ অনেক বেশি মানুষের ঘরের। সামাজিক। কখনও বৃদ্ধাশ্রমের বৃদ্ধ, বৃদ্ধাদের স্বাচ্ছন্দ্যের পরিকল্পনা করা কিংবা নেশা মুক্তি ঘটানো। সোশ্যাল মিডিয়ার (Social Media) মাধ্যমেও মানুষের কাছাকাছি পৌঁছে যাওয়া। কলকাতা পুলিশ (Kolkata Police) এবার সাধারণ মানুষের জন্য আরও একটি গুরুত্বপূর্ণ উদ্যোগ নিল। কলকাতা পুলিশের সমবায় ব্যাঙ্ক (Cooperative Bank) এবার সবার জন্য উন্মুক্ত হল। আজ, শনিবার থেকে। সমবায় আন্দোলনে যা একটি নতুন মাত্রা যোগ করছে। সাধারণ মানুষ এটিএম পরিষেবাও পাবেন এখান থেকে।

এই ব্যাঙ্কে ফিক্সড ডিপোজিট রেখে বিভিন্ন পরিষেবার সুযোগ গ্রহণ করা যাবে। শীঘ্রই এই ব্যাঙ্কের বর্তমান পরিচালন সমিতি গ্রাহকদের জন্য ইন্টারনেট ব্যাঙ্কিংয়ের সুবিধা আনতে চলেছে। পশ্চিমবঙ্গ পুলিশ ও কারারক্ষীদেরকেও এই ব্যাঙ্কের আওতায় আনার উদ্যোগ নেওয়া হচ্ছে।

আরও পড়ুন: অনলাইন গেমিং অ্যাপের প্রতরণা চক্রের হদিস, ১০ গ্রেফতার

এদিন কলকাতায় হয়ে গেল কলকাতা পুলিশ কো-অপারেটিভ ব্যাঙ্কের পরিচালন সমিতির সধারণ সভা।
সমিতির চেয়ারম্যান নির্বাচিত হলেন শান্তনু সিনহা বিশ্বাস। ভাইস চেয়ারম্যান হলেন রুহুল আমিন আলি শাহ। প্যানেল চেয়ারম্যান ননী গোপাল দাস, সৈকত বিশ্বাস,সুদীপ বন্দ্যোপাধ্যায়, হেড অফিস ও লালবাজার সংক্রান্ত হিসাবরক্ষক নির্বাচিত হলেন নিরূপম মুখোপাধ্যায়। বডিগার্ডে মহাদেব কবিরাজ, বিটি লাইনসে ভৈরব দাস, কৌশিক দাস, সম্পাদক নির্বাচিত হলেন বাপ্পাদিত্য নস্কর, সহকারী সম্পাদক শেখ শাহ আলম, লীনা ভট্টাচার্য, মহেন্দ্রলাল গাইন। বোর্ডে দুজন ডিরেক্টরও নির্বাচিত হলেন। তাঁরা হলেন শ্রীমতি পূর্ণিমার নায়েক ও বাবুল আখতার। চেয়ারম্যান জানান, বর্তমান পরিচালন সমিতি ব্যাঙ্কটিকে উন্নতির শিখরে পৌঁছে দিতে বদ্ধপরিকর। কলকাতা পুলিশ কো অপারেটিভ ব্যাঙ্কের পরিচালন সমিতির নির্বাচন হয়েছে গত পাঁচ জানুয়ারি। ১০৩ জন প্রতিনিধি নির্বাচিত হন। এদিন তার মধ্যে ১৫ জনের পরিচালন সমিতি গঠন হল। এই ব্যাঙ্কে কম্পিউটারের মাধ্যমে পরিষেবা প্রদান করার ব্যবস্থা চালু হয়েছে। ১৫ লক্ষ টাকা পর্যন্ত ঋণের সুবিধা পাওযা যায়। কলকাতা পুলিশের অন্তর্গত হোমগার্ড, সিভিক ভলান্টিয়ারদের ঋণ দেওয়া হয়। ঋণগ্রহীতা শহিদ হলে এই ব্যাঙ্ক তাঁর ঋণ মুকুব করে দেন। এই ব্যা্ঙ্কের ব্যবসার পরিমাণ ৬০০ কোটি টাকার বেশি। সদস্য সংখ্যা ৩০ হাজার। জমা থাকা আমানতে ৮ শতাংশ ও প্রবীণ নাগরিকদের ৮.৭৫ শতাংশ হারে সুদ দেয়। এই ব্যাঙ্ক আগামী দিনের পশ্চিমবঙ্গের সমবায় আন্দোলনে এক অগ্রণী ভূমিকা গ্রহণ করতে চলেছে বলে জানালেন পরিচালন সমিতির ভাইস চেয়ারম্যান রুহুল আমিন আলি শাহ।